Integratiivisen psykoterapian kouluttajapsykoterapeuttikoulutus 2026–2028 (40 op)

Integratiivisen psykoterapian 40 opintopisteen laajuinen kouluttajapsykoterapeuttikoulutus syventää integratiivisen psykoterapeuttikoulutuksen osaamista ja antaa valmiudet toimia kouluttajana, työnohjaajana ja koulutuspsykoterapeuttina. Koulutusohjelma muodostaa teoria- ja menetelmäopintoja, työnohjausta ja omaa koulutuspsykoterapiaa sisältävän prosessiluonteisen ja yhtenäisen kokonaisuuden. Koulutusohjelma on valtakunnallisen yliopistojen psykoterapeuttikoulutuskonsortion suositusten (18.9.2024) mukainen ja Jyväskylän yliopiston hyväksymä (Psykoterapiakoulutuksen johtoryhmä 4.1.2025).

Koulutuksen järjestävät Jyväskylän kesäyliopisto ja integratiivisen psykoterapian kouluttajapsykoterapeutit. Koulutuksen seminaarit pidetään Helsingissä, ryhmätyönohjaukset Helsingissä ja Jyväskylässä.

Koulutukseen otetaan 12/15 opiskelijaa. Koulutukseen voivat hakea integratiivisen psykoterapeuttiukoulutuksen käyneet tai jonkin muun psykoterapeuttikoulutuksen käynyt hakija, mikäli hänellä on monipuolista psykoterapia-alan osaamista ja hän on toiminut esim.koulutustehtävissä. Hakijat pisteytetään hakukriteereiden mukaan ja soveltuvuus arvioidaan haastattelulla.

Koulutus alkaa tammikuussa 2026 ja päättyy 2028 kesäkuussa. Hakuaika on syksyllä 2025.

# Kouluttajat

Koulutuksen vastuukouluttajat

* Kirsti-Liisa Kuusinen ja Harri Valkonen

Opettajat

* Kirsti-Liisa Kuusinen, PsT, kouluttajapsykoterapeutti (seminaariopetus, työnohjaus, kirjallisuusopinnot ja terapiareflektoinnit, Hopsit, suunnittelu ja johtaminen)
* Harri Valkonen, PsT, psykoterapian erikoispsykologi, kouluttajapsykoterapeutti (seminaariopetus, opinnäytetöiden ohjaus, työnohjaus, oppimispäiväkirjat, suunnittelu ja johtaminen)
* Katja Kurri, PsT, psykoterapian erikoispsykologi, kouluttajapsykoterapeutti (seminaariopetus, työnohjaus, opinnäytetöiden ohjaus)
* Misa Kokkonen, PsL, psykoterapian erikoispsykologi, kouluttajapsykoterapeutti (seminaariopetus, työnohjaus)
* Leena Ehrling, VTT, kouluttajapsykoterapeutti (seminaariopetus, pienryhmät ja työnohjaus)

**Integratiivisen psykoterapian kouluttajapsykoterapeuttikoulutuksen tavoite ja rakenne**

# Koulutuksen tavoitteet

Kouluttajakoulutus kestää 2,5 vuotta (5 lukukautta). Sen suoritettuaan opiskelijalla on sellainen kliininen, pedagoginen ja tutkimustaidollinen osaaminen, että hän on pätevä toimimaan opettajana, työnohjaajana ja koulutuspsykoterapeuttina psykoterapeutin ammattinimikkeen käyttöoikeuteen johtavissa integratiivisen psykoterapian psykoterapeuttikoulutuksissa. Koulutus syventää opiskelijan ymmärrystä psykoterapian prosesseista ja taitoa huomioida asiakkaiden yksilölliset hoidolliset tarpeet. Koulutuksen jälkeen hän osaa laajasti ja perustellusti käyttää eri psykoterapiasuuntausten teoreettisia hahmotustapoja ja soveltaa eri psykoterapiamenetelmille yhteisiä, muutosta tutkitusti tuottavia tekijöitä hoitoprosessissa. Hän pystyy toimimaan kouluttajana tämän lähestymistavan mukaisessa psykoterapeuttikoulutuksessa ja edistämään työtavan tutkimuksellista tietoperustaa.

Opinnot jakautuvat kliinisten taitojen, pedagogisten sekä tutkimustaidollisten opintojen opintokokonaisuuksiin, jotka toteutetaan toisiaan tukevina sisäkkäisinä prosesseina.

|  |  |
| --- | --- |
| **Kliinisten taitojen opintokokonaisuus** | **15 op** |
| Psykoterapian teoria- ja menetelmäopinnot Seminaariopinnot 6 op, Vapaavalintaiset kirjallisuusopinnot 2 op |  8 op |
| Työnohjaus (50 h, potilastyötä 150 h) |  5 op |
| Koulutuspsykoterapia ( yht. aiemman kanssa väh. 120 h) |  2 op |
| **Pedagogisten taitojen opintokokonaisuus** |  **12 op** |
|  Kouluttamisen ja työnohjauksen teoria- ja menetelmäopinnot |  5 op |
|  Seminaari- ja pienryhmäopinnot (68 h, 4 op) Kirjallisuusopinnot 1 op  Kouluttamisen ja työnohjauksen työnohjausta 50 h työnohjausta, 30 h työnohjaajana toimimista   Kouluttajana toimiminen (7h + 3h, yht.10 h)  |   5 op  2 op  |
| **Tutkimustaitojen opintokokonaisuus** | **13 op** |
|  Psykoterapian tutkimus ja tutkimustaidot  Seminaarit (28 h) ja pienryhmäohjaus (5 h) Vertaisohjaus Psykoterapian tutkimuspäivät tai kansainvälinen kongressi |  2 op  0,5 op0,5 op |
|  Opinnäytetyö |  10 op |

# Integratiivisen psykoterapian kouluttajapsykoterapeuttikoulutuksen opetussuunnitelma 2026- 2028

# Henkilökohtainen opintosuunnitelma (HOPS)

Opiskelijan opintojen edistymistä ja kehittymistavoitteiden saavuttamista arvioidaan koulutuksen kuluessa kahteen otteeseen kahdenvälisissä HOPS-keskusteluissa (kehityskeskusteluissa).

# KLIINISTEN TAITOJEN OPINTOKOKONAISUUS (15 op)

## Opintokokonaisuuden osaamistavoite

Opintokokonaisuus syventää opiskelijan ymmärrystä integratiivisesta psykoterapiasta,

psykoterapeuttisesta muutoksesta ja psykoterapian prosesseista ja lisää taitoa huomioida asiakkaiden yksilölliset hoidolliset tarpeet. Hän osaa laajasti ja perustellusti käyttää eri psykoterapiasuuntausten teoreettisia hahmotustapoja ja soveltaa eri psykoterapiamenetelmille yhteisiä, muutosta tutkitusti tuottavia tekijöitä hoitoprosessissa. Opintokokonaisuuden aikana opiskelija perehtyy johonkin hänen omaa erityisosaamistaan lisäävään aiheeseen. Opintokokonaisuuden tavoitteena on myös vahvistaa opiskelijan itsereflektiivistä ymmärrystä ja taitoja.

## Opintokokonaisuuden arviointi

Hyväksytty suoritus edellyttää osallistumisen seminaareihin ja ennakkotehtävien teon,

ennakkolukemistojen lukemisen ja kirjallisuusopintojen kirjareferaattien tekemisen, työnohjaukseen osallistumisen ja koulutusterapian suorittamisen.

## Psykoterapian teoria- ja menetelmäopinnot (8 op)

### Opintojakson osaamistavoite

Opintojakson tavoitteena on syventää opiskelijan tietämystä integratiivisesta psykoterapiasta, psykoterapeuttisesta muutoksesta ja terapiasuhteen ja terapiaprosessin ilmiöistä ja lisätä opiskelijan ymmärrystä psykoterapia-asiakkaiden yksilöllisistä hoidollisista tarpeista ja lisätä hänen valmiuttaan mukauttaa terapeuttista toimintaansa niiden mukaan ja käyttää joustavasti eri interventioita. Opiskelija vahvistaa osaamistaan jonkin tietyn psykoterapia-aiheen suhteen.

Kirjallisuusopinnot syventävät ja laajentavat psykoterapian teorian tietämystä ja siihen perustuvaa psykoterapeuttista osaamista.

### Opintojakson toteutus¨

Seminaariopetusta 112 tuntia lukemistoineen sekä itsenäisesti suoritettavia kirjallisuusopintoja. Seminaariopetus sisältää luentoja, vuorovaikutteista keskustelua ja harjoituksia. Seminaarien 4–7 sisällöt sovitaan opiskelijoiden tarpeen ja kiinnostuksen mukaan. Opiskelijat pitävät opetustuokioita,( 3 x 45 min), mistä he saavat palautetta ja ne ovat samalla osa kouluttajaopintoja ja kouluttajana toimimista.

Seminaarit 1-3 ja 8 yht. 3 op, seminaarit 4-7 yht 3 op.

Seminaarit (vaadittu läsnäolo:100 %.)

###

### 1. Aloitusseminaari & Integatiivinen psykoterapia 15 h

 Koulutukseen orientoituminen ja käytännön toteutus

Kirsti-Liisa Kuusinen (7 tuntia / 1 pv)

Integratiivisuus psykoterapiassa ja integratiivisen psykoterapian koulutus Suomessa

 Harri Valkonen ( 8 tuntia /1 pv)

 **2. Vastavuoroiset prosessit psykoterapiassa 15 h**

Harri Valkonen ja Misa Kokkonen

####  3. Muutosprosessit psykoterapiassa 15 h

 Katja Kurri ja Misa Kokkonen

###  4. - 7. Psyykkiset ongelmat ja psykoterapeuttiset prosessit I – IV, 60 h

### ( 4 x 15 tuntia / 4 x 2 pv)

 Vastuuopettaja Kirsti-Liisa Kuusinen

 Opiskelijoiden pitämät opetustuokiot

 **8. Päätösseminaari** (7 tuntia / 1 pv) Oman kouluttajaidentiteetin rakentuminen.

Kaikki opettajat.

###  Kirjallisuusopinnot (2 op)

Vapaavalintaista kirjallisuutta 900 sivua. Luetuista kirjoista laaditaan noin kahden liuskan esittely kustakin. Esittelyyn tulee sisältyä kirjan keskeisen sisällön referointia ja kirjan arviointia käytännön psykoterapiatyön ja koulutuksen näkökulmista.

## Potilastyön työnohjaus (5 op)

### Opintojakson osaamistavoite

Työnohjaus syventää ja laajentaa opiskelijan psykoterapeuttista osaamista. Työnohjauksen aikana tulee toteutua 150 tuntia psykoterapeuttista potilastyötä.

### Toteutus

Työnohjausta 50 tuntia kolmen hengen ryhmässä.

Vaadittu läsnäolo: 100 %. Työnohjausta ei voi korvata muulla työnohjauksella.

### Opintojakson arviointi

Hyväksytty suoritus edellyttää työnohjaukseen osallistumisen sekä osoitettu kyky reflektoida omaa työtä ja toteuttaa psykoterapeuttisia prosesseja.

Työnohjaajina Kirsti-Liisa Kuusinen, Katja Kurri, Harri Valkonen ja Misa Kokkonen ja Leena Ehrling

## Koulutuspsykoterapia (2 op)

**Opintojakson osaamistavoite**

Oman itsen reflektoinnin kehittyminen ja itseen terapeuttina, työnohjaajana ja kouluttajana vaikuttavien tekijöiden lisääntynyt ymmärrys.

### Toteutus

Opiskelijan oma koulutuspsykoterapia. Koulutuspsykoterapiaa tulee olla aiemman psykoterapeuttikoulutukseen kuuluneen psykoterapian kanssa yhteensä vähintään 120 tuntia. Aiemmin suoritetun psykoterapian ( 80 h) lisäksi 40 h. Koulutettava laatii koulutuspsykoterapiasta omaa prosessia ja terapeuttina kehittymistä koskevan reflektoivan yhteenvedon.

Mikäli opiskelijalla on enemmän kuin 80 h aiempaa psykoterapiaa voidaan aiemmin käyty psykoterapia laskea hyväksi, mikäli sen päättymisestä ei ole 2 vuotta pidempää aikaa. Koulutuksen aikana on kuitenkin käytävä vähintään 20 h terapiassa.

Psykoterapeutilla tulee olla joko VET tai kouluttajapsykoterapeuttipätevyys (mikä tahansa suuntaus hyväksytään).

### Opintojakson arviointi

Hyväksytty suoritus edellyttää, että koulutusterapian vaadittavat tuntimäärät on suoritettu ja terapiasta on laadittu reflektio.

# PEDAGOGISTEN TAITOJEN OPINTOKOKONAISUUS (12 op)

## Opintokokonaisuuden osaamistavoite

Antaa valmiudet toimia psykoterapian kouluttajana ja työnohjaajana perehdyttämällä aikuisten oppimiseen, kliiniseen opettamiseen ja työnohjauksen perustaviin ilmiöihin osana psykoterapeuttikoulutusta ja psykoterapeutin kehitysprosessia. Opiskelija pystyy suunnittelemaan ja toteuttamaan opetusta sekä sisältö- että oppimislähtöistä opetusmallia hyväksikäyttäen ja asettamaan opetukselleen osaamistavoitteet.

## Opintokokonaisuuden arviointi

Hyväksytty suoritus edellyttää osallistumisen seminaareihin ja ennakkotehtävien teon, ennakkolukemistojen lukemisen sekä työnohjaajana ja kouluttajana toimimisen ja sen suunnittelun ja raportoinnin.

## Kouluttamisen ja työnohjauksen teoria- ja menetelmäopinnot (5 op)

### Opintojakson osaamistavoite

Opiskelija tuntee kouluttamiseen, aikuisen oppimiseen ja opettamiseen liittyvän teoreettisen tiedon ja osaa soveltaa sitä psykoterapian opettamiseen. Opiskelija ymmärtää työnohjaajana toimimisen perustehtävät ja työnohjauksen ja erityisesti psykoterapian työnohjaukseen liittyviä ilmiöitä. Opiskelija tunnistaa ryhmäilmiöitä, osaa hyödyntää ja huomioida ryhmää kouluttajana ja työnohjaajana. Opiskelija tuntee psykoterapeutiksi ja psykoterapeuttina kehittymisen teorian ja osaa hyödyntää sitä kouluttajana ja työnohjaajana.

### Toteutus

Seminaari - ( 60 h ) ja pienryhmäöopetusta (8 h) yhteensä 68 tuntia lukemistoineen **(4 op)** sekä kirjallisuusopinnot (1 op) verkossa. Opettajan ja 4- 5 opiskelijan penryhmissä käsitellään oman koulutuksen suunnittelua toteutusta ja reflektoidaan omaa kokemusta ja oppimista.

**Seminaarit** (vaadittu läsnäolo: 100 %)

###  1.- 3. Psykoterapian kouluttaminen 38 h

###  (15 h + 15 h + 8 h, 5 pv, 2,5 op)

###  Leena Ehrling

 4.- 5. **Työnohjauksen teoria ja käytäntö** **23 h**

 (15 h + 7 h , 3 pv, 1 op)

 Kirsti-Liisa Kuusinen

**Pienryhmätyöskentely 8 h,**

 ( 4-5 hengen ryhmät 0,5 op )

 Leena Ehrling

**Kirjallisuusopinnot 1 op**

Gilbert, M. C. & Evans, K. (2000) Psychotherapy supervision. An integrative relational approach to psychotherapy supervision. Open University Press.

Hawkins, P. & Shohet, R. (2012). Supervision in the Helping Professions. McGraw-Hill Education.

### Opintojakson arviointi

Hyväksytty suoritus edellyttää osallistumisen seminaareihin, ennakkotehtävien teon ja ennakkolukemistojen lukemisen. Kirjallisuusopintojen teoksista tehdään koonti keskeisistä itselle tärkeistä teemoista.

## Kouluttajana toimiminen (2 op)

**Opintojakson osaamistavoite**

Opiskelija osaa suunnitella ja toteuttaa koulutuksen 10 h ja arvioida sen toteutusta.

### Toteutus

Psykoterapian teoria- ja menetelmäopinnoissa opiskelijat toimivat yhden itse valitsemansa opetustuokion (3 x 45 min) suunnittelijana ja opettajana. Opiskelija saa palautetta opetuksestaan. Lisäksi opiskelija pitää vähintään 7 tuntia, koulutusta psykoterapiaan tai siihen lähiesesti liittyvästä aiheesta itse sopimassaan organisaatiossa. Nämä sisältävät 44 tuntia valmistelutyötä. Kouluttamissuunnitelmat ja toteutus käsitellään pienryhmissä.

### Opintojakson arviointi

Hyväksytty suoritus edellyttää koulutuksen suunnittelun, toteutuksen ja raportoinnin.

1. **Kouluttamisen ja työnohjauksen työnohjaus (5 op )**

50 h työnohjausta sisältää työnohjaustaitojen ohjausta, mikä edellyttää, että opiskelija toimiii itse **työnohjaajana koulutuksen aikana 30 tuntia** ja saa siihen työnohjausta. Tämän työnohjauksen ei tarvitse olla psykoterapian työnohjausta, vaan se voi olla myös muuta hoitoalan työnohjausta Työnohjaajana toimimista harjoitellaan myös työnohjausryhmän omien potilaiden työnohjauksen osana.

Työnohjaajat Katja Kurri, Leena Ehrling, Misa Kokkonen, Harri Valkonen ja Kirsti-Liisa Kuusinen

# TUTKIMUSTAITOJEN OPINTOKOKONAISUUS (13 op)

## Opintokokonaisuuden osaamistavoite

Perehdyttää psykoterapian tutkimuksen eri perinteisiin, paradigmoihin ja metodisiin vaihtoehtoihin. Opiskelija tuntee psykoterapian tulostutkimuksen keskeiset tutkimusasetelmat ja tulokset ja psykoterapian prosessitutkimuksen keskeiset tiedonhankintatavat ja tulokset. Opiskelija osaa tutkimuksellisesti lähestyä eri psykoterapian ilmiöitä ja havainnoida ja eritellä omaa työtapaansa ja osuuttaan hoitoprosessien kulussa. Opiskelija tuntee alan kansainvälistä ja kotimaista tutkimusta ja hänellä on valmiudet seurata alan kehitystä.

## Psykoterapian tutkimus ja tutkimustaidot (3 op)

### Opintojakson osaamistavoite

Opiskelija tuntee psykoterapian tulostutkimuksen keskeiset tutkimusasetelmat ja tulokset ja psykoterapian prosessitutkimuksen keskeiset tiedonhankintatavat ja tulokset. Opiskelija tuntee ajankohtaista kansainvälistä ja kotimaista psykoterapia-alan tutkimusta. Opiskelija tuntee tieteellisen artikkelin kirjoittamisen vaatimukset.

**Opintojakson toteutus**

Seminaarit 29 h ja opinnäytetyön ohjausta 5 h / opiskelija. Osallistuminen joko kansainväliseen psykoterapian alan kongressiin tai psykoterapian tutkimuspäiviin ( 3 pv), joista kirjoitetaan oppimispäiväkirja. Vertaisohjauksessa opiskelija tukee ja arvioi toisen opiskelijan opinnäyteytyön sisältöä, ulkoasua ja lähteiden asianmukaista käyttöä.

1. **Tutkimustaitojen ja opinnäytetyön kirjoittamisen seminaari** **15 h**

Katja Kurri ja Harri Valkonen

1. **Opinnäytetöiden esittelyseminaari 14 h**

 Kaikki opettajat

1. **Tutkimustaitojen ja opinnäytetyön ohjaus 5 tuntia /opiskelija**

Katja Kurri ja Harri Valkonen

1. **Psykoterapian tutkimuspäiviin tai psykoterapian alan kansainväliseen kongressiin osallistuminen** (**3 pv, 0,5 op).**

Osallistumisesta kirjoitetaan oppimispäiväkirja.

1. **Opinnäytetyön vertaisohjaus** (**15 h, 0,5 op).**

### Opintojakson arviointi

Hyväksytty suoritus edellyttää osallistumisen seminaareihin, ennakkotehtävien teon ja ennakkolukemistojen lukemisen ja oppimispäiväkirjan.

Opetuksen vastuuhenkilö: Harri Valkonen,

## Opinnäytetyö (10 op)

### Opintojakson osaamistavoite

Opiskelija osaa tutkimuksellisesti lähestyä eri psykoterapian ilmiöitä ja havainnoida ja eritellä omaa työtapaansa ja osuuttaan hoitoprosessien kulussa.

### Toteutus

Opiskelija laatii opinnäytetyönä itsenäisesti toteutetun ja kirjallisesti raportoidun pienoistutkimuksen. Opinnäytetyön tulee perustua opiskelijan itse tekemään psykoterapiatyöhön ja sen teoreettiseen käsittelyyn. Opinnäytetyö kirjoitetaan artikkelimuotoon julkaisukelpoisuuden vaatimuksia noudattaen.

### Opintojakson arviointi

Hyväksytty suoritus edellyttää ohjeistuksen mukaisen opinnäytetyön itsenäisen laadinnan. Arvosteluasteikko: Kiittäen hyväksytty-hyväksytty-hylätty.